ইতিহাসভিত্তিক গল্প, যেমন – ‘দেওয়ানা খইমালা ও ঠাকুরবটের কাহিনি’, ‘রোমথা’ প্রভৃতিতেও মানুষের অসহায়ত্ব ও নিপীড়িত হওয়ার ইতিবৃত্তকে প্রাধান্য দেওয়া হয়েছে। ‘দেওয়ানা খইমালা ও ঠাকুরবটের কাহিনি’ গল্পে সতীদাহ প্রথার নির্মমতা উঠে এসেছে। ‘রোমথা’ গল্পে এসেছে সামন্তযুগের ভয়ংকর রোমথা প্রথার আলেখ্য। নীহাররঞ্জন রায়ের বাঙালীর ইতিহাস পড়ে মহাশে^তা একাদশ শতকের এই নির্মম প্রথাকে নিয়ে লেখেন ‘রোমথা’। লক্ষ্মণ সেনের সময়ে সুস্থ নীরোগ দেহের রাজবন্দি বা মৃত্যুদ-প্রাপ্ত আসামিদের ফুটন্ত তেলে ভেজে ‘মহামাস ঘৃত’ তৈরি হতো, যা সর্বরোগের মহৌষধ বলে কথিত ছিল। এ বিশেষ বন্দিদের রোমথা বলা হতো এবং বুকের ওপর উত্তপ্ত লোহার পাত দিয়ে ‘রোমথা’ শব্দটি লিখে দেওয়া হতো। শরণ নামে এক যুবকের ‘রোমথা’ হওয়া এবং বীভৎস মৃত্যু এড়ানোর প্রচেষ্টায় এ-গল্পের অবয়ব গড়ে উঠেছে এবং মানুষের চিরন্তন মুক্তির আকাঙক্ষাকে প্রতীকায়িত করা হয়েছে।